《予按石屏州学偶染瘴疠遂舆至临安公馆药之稍愈因集唐人之句聊以自遣云》
明代·童轩

病多慵引架书看，老去悲秋强自宽。

文轨尽同尧历象，蛮方今有汉衣冠。

黄花浥露开江岸，山鸟将雏傍药阑。

惭愧流年筋力少，不如高卧且加餐。

作者简介：（1425—1498） 明江西鄱阳人，字士昂。工书能诗。景泰二年进士。授南京吏科给事中。成化时，以户科都给事中入川镇压赵铎起事，还言欲息盗贼必先去贪官、均科差。累进右副都御史提督松潘军务。弘治中官至南京礼部尚书。有《清风亭稿》、《枕肱集》、《梦征录》。